中六合彩應否告訴家人?網民力撐要隱瞞:傷感情 提醒1可怕後果
中六合彩可謂每個香港人的夢想,然而中獎後如何處理也值得探討,有網民近日在討論區發文,好奇問:「中咗六合彩同唔同屋企人講好?」許多人認為中獎後不應向家人透露,「講錢就傷感情」,可照樣在家人身上花錢,但不要說出中六合彩,因怕家人口疏惹禍,「最怕唔係屋企人,係突然多咗成堆親戚朋友打你主意」,而且萬一直接公開中獎及分錢,「佢哋會互相比較」。
樓主在連登討論區以「
」為題發帖,問若中六合彩應否告訴家人。帖文引起熱議,網民笑言應先假設好中了什麼獎,「梗係唔講啦,得$40漢堡包都請唔到」,大多數網民傾向不透露,擔心會影響家庭和睦,「講錢就傷感情,你得閒請下佢買下嘢有更多嘅開心,你中幾千萬佢哋就會諗你係咪分得太少俾佢哋,反而多啲唔開心」。不少人提到1重點,是怕中獎後會突然多許多「親朋好友」想要着數,「唔講,最怕唔係屋企人,係突然多咗成堆親戚朋友打你主意」、「屋企人太口疏絕對唔會講,阿爸試過連我幾重幾多磅都當住我面同世叔伯講(利申女)」。最安全做法是錢照花在家人身上,「但講就一定唔會講,對佢哋無必要」、「為你家庭和睦,千祈唔好講,係有心嘅,過時過節重手啲,閒時飲茶食飯爭埋單就夠」。
然而,部份人認為長遠來說暪不住,建議可暗中決定好該筆獎金是否要分配或如何分配,「再過一排先講或者只係少少表示」,亦可以「報細條數」,控制自己的消費模式,「唔好表面暴富」。而且,告知家人某程度上也可以迫使自己不會胡亂花光獎金。
(連登討論區)